google/wiki40b huggingface dataset:
Pico de Teide

Geologický vývoj

Vývoj masívu Teide je rozdelený do piatich etáp. Najskôr sa v oblasti dnešného ostrova Tenerife (v miocéne a na začiatku pliocénu) vyvinuli tri ostrovné štítové vulkány (Anaga severovýchodne, Teno severozápadne a Roque del Conde južne od súčasnej polohy ostrova Tenerife).
Tieto tri ostrovy sa postupne spojili a vytvorili starší stratovulkán Las Cañadas. Pokračujúca sopečná činnosť vyformovala ostrov do jeho súčasného tvaru. Približne pred 220 až 160 tisíc rokmi nastal kolaps vulkánu Las Cañadas a vytvorenie kaldery s rozmermi 10 × 17 km.
Vznik kaldery vysvetľujú dve teórie - prvá považuje pokles za výsledok vyprázdnenia magmatického rezervoára pod sopkou Las Cañadas po veľkej explozívnej erupcii a druhá vysvetľuje vznik kaldery ako sériu postupných gravitačných kolapsov. Samotná dnešná podoba stratovulkánu vznika pokračujúcim vulkanizmom v kaldere.

Erupcie

Posledná aktivita sa odohrala na svahoch Vieja v roku 1909. Vtedy sa po severozápadnom svahu sopky ťahal 5 kilometrov dlhý lávový prúd. Sopka je považovaná za spiacu, napriek tomu sú v kráteri stále aktívne fumaroly a seizmické merania indikujú určitú aktivitu pod vulkánom (pravdepodobne pohyb magmy). Väčšie erupcie v minulosti sa odohrali v rokoch 1704, 1705 a 1706, keď došlo k zničeniu mestečka a prístavu Garachico a niekoľkých dedín na úpätí sopky.
Sárvársky obvod

Sárvársky obvod (maď. Sárvári kistérség) je bývalá administratívna jednotka v západnom Maďarsku vo Vašskej župe. Jeho sídlom je mesto Sárvár.
Saint-Just-sur-Viaur

Poloha

Obec má rozlohu 25,1 km². Najvyšší bod je položený 625 m n. m. a najnižší bod 300 m n. m.

Obyvateľstvo

Počet obyvateľov obce je 202 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vicq (Yvelines)

Poloha

Obec má rozlohu 4,43 km². Najvyšší bod je položený 110 m n. m. a najnižší bod 62 m n. m.

Obyvateľstvo

Počet obyvateľov obce je 325 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Howlandov ostrov

Howlandov ostrov je neobývaný koralový ostrov nachádzajúci sa severne od rovníka v strednom Tichom oceáne, okolo 2575 km juhozápadne od Honolulu. Nachádza sa takmer na polceste medzi Havajskými ostrovmi a Austráliou. Má rozlohu 1,6 km². Nachádza sa v časovom pásme UTC-12. Geografické súradnice: 0°48' severnej šírky a 176°38' západnej dĺžky.
Ostrov bol objavený v roku 1802 a pomenovaný Worth Island. V septembri 1842 bol premenovaný na Howlandov ostrov. Vo februári 1857 bol anektovaný USA. V roku 1886 na neho vzniesla nárok Veľká Británia. V roku 1935 sa stal zámorským územím USA a bol kolonizovaný. Americkí civilisti boli evakuovaní v roku 1942 po japonských leteckých a námorných útokoch za 2. svetovej vojny. V septembri 1943 tu bola vybudovaná letecká základňa, od roku 1944 nepoužívaná. Roku 1974 bol prehlásený spolu s Bakerovým ostrovom za štátnu prírodnú rezerváciu. Vstup iba na zvláštne povolenie.
Je to nezačlenené teritórium Spojených štátov (unincorporated territory), spravované Službou pre rybné hospodárstvo a živú prírodu (Fish and Wildlife Service) amerického Ministerstva federálnej pôdy (Department of the Interior) ako súčasť systému ochrany živej prírody (Baker and Howland Islands National Wildlife Refuge). Howlandov ostrov sa radí aj medzi tzv. Menšie odľahlé ostrovy USA (United States Minor Outlying Islands).
Never Gonna Be Alone

Text a štýl skladby

Text skladby má v sebe milostné prvky. Vzhľadom na tematiku textu a zvuk skladba sa zaraďuje k baladovým skladbám ako „Far Away“, „If Everyone Cared“ alebo „I’d Come for You“. Skladba je držaná v ľahkom soft rockovom zvuku je väčšinou počuť akustické gitary. Je to jedna z troch balád z albumu Dark Horse.

Úspech

Skladba debutovala na #68 v rebríčku Billboard Hot 100 päť týždňov pred tým, ako bol vydaný ako singel. Skladba tiež dosiahla #54 v rebríčku Canadian Hot 100. Skladba tiež debutovala na #37 v holandskom rebríčku Dutch Top 40. Skladba sa tiež dostala do amerického rebríčku Billboard Pop Songs, kde debutovala na #31 a tiež v rebríčku Hot Adult Top 40 Tracks, kde dosiahla #12.
Skladba bola použitá v soundtracku brazílskej telenovely Caminho das Índias. Telenovela je tiež vysielaná v Portugalsku. V soundtracku sa skladba objavila medzi skladbami takých umelcov ako je napríklad Kings of Leon.
Koncertná premiéra skladby sa konala dňa 3. apríla 2010 počas koncertu v Atlantic City v USA. Skladba bola hraná jedenkrát a to počas turné Dark Horse Tour.
Mo Jen

Život

Kuan Mo-jie prišiel na svet v roľníckej rodine v provincii Šan-tung. Počas Kultúrnej revolúcie opustil v dvanástich rokoch školu, aby nastúpil do práce vo fabrike. Ako dvadsaťročný vstúpil do Ľudovooslobodeneckej armády, kde sa začal ešte ako vojak zaoberať literatúrou. V roku 1981 uverejnil svoju prvú zbierku poviedok. V roku 1984 začal vyučovať na vojenskej kultúrnej akadémii na literárnom oddelení. V roku 1986 ukončil štúdium na Armádnej umeleckej vysokej škole.
Literárny úspech zažil v roku 1987, keď publikoval cyklus noviel Chung kao-liang. Román náleží do smeru čínskej „sün-ken wen-süe“ literatúry a mal medzinárodný ohlas vďaka filmu Červené pole od režiséra Čang I-mou. Mo Jena možno považovať za spisovateľa neprikrášleného života v čínskej provincii, ktorý mal za sebou nátlak kvôli oficiálne sankcionovanému realizmu a ktorého literárne výsledky sa nepochybne zlepšovali, odkedy sa dal ovplyvniť hnutím magického realizmu.  
Jeho umelecký pseudonym Mo Jen znamená "Nehovor!". Zvolil si ho na pamäť nebezpečnej doby, keď mu rodičia zakrývali ústa, aby  nevzbudzoval hnev.
Bonrepos-Riquet

Poloha

Obec má rozlohu 5,69 km². Najvyšší bod je položený 253 m n. m. a najnižší bod 142 m n. m.

Obyvateľstvo

Počet obyvateľov obce je 242 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Striebro

Výskyt a výroba

V zemskej kôre sa striebro vyskytuje vzácne. Priemerný obsah činí okolo 0,07 – 0,1 mg/kg. V morskej vode je jeho koncentrácia približne 3 mikrogramy na liter. Predpokladá sa, že vo vesmíre pripadá na jeden atóm striebra približne bilión atómov vodíka.
V prírode sa striebro obyčajne vyskytuje v zlúčeninách, prípadne aj ako čistý kov. Skoro vždy je striebro prímesou v rýdzom prírodnom zlate. Z minerálov striebra je najvýznamnejší akantit a jeho vysokoteplotná modifikácia (nad 179 °C) argentit Ag₂S.
Ako zdroj pre priemyslové získavanie striebra sú však rudy olova, medi, niklu alebo zinku. Najviac používanou metódou na získavanie rýdzeho striebra je elektrolýza, z halogenidov sa však dá ako rýdze získať aj pyrometalurgicky priamym tavením.
Najväčšími svetovými producentmi sú Mexiko, Kanada, Peru, Austrália a USA.
Le Retail

Poloha

Obec má rozlohu 14,45 km². Najvyšší bod je položený 243 m n. m. a najnižší bod 112 m n. m.

Obyvateľstvo

Počet obyvateľov obce je 270 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Šalgovík

Priemyselný areál Šalgovík

Nachádza sa na východ od mestskej časti na konci Sekčovskej ulice v areáli bývalých hydinárskych závodov, ktoré boli jednými z najvýznamnejších v strednej Európe. Hydinárne sa pretransformovali v roku 2004 na priemyselný areál, kde v 50 halách o celkovej ploche 50 000 m2 našli priestory desiatky firiem s výrobným či obchodným zameraním.
Massillargues-Attuech

Poloha

Obec má rozlohu 6,27 km². Najvyšší bod je položený 179 m n. m. a najnižší bod 112 m n. m.

Obyvateľstvo

Počet obyvateľov obce je 689 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Thomas Vanek

Kariéra

V roku 2003 ho draftoval v prvom kole z celkového 5. miesta klub NHL – Buffalo Sabres. Stal sa tak najvyššie draftovaným Rakúšanom v histórii. Počas výluky v zámorskej NHL (2004/2005) pôsobil v záložnom tíme Buffala v Rochester Americans (AHL), kde v 74 zápasoch nazbieral rekordných 68 bodov (42 gólov, 26 asistencií). V NHL debutoval v sezóne 2005/2006 v drese Buffala. V júli 2007 so Sabres podpísal zmluvu na sedem rokov. Za Buffalo si v NHL pripísal 583 štartov, v ktorých získal 467 kanadských bodov za 245 gólov a 222 asistencií. Počas výluky v zámorskej NHL (2012/2013) pôsobil v rakúskom tíme Graz 99ers. Dňa 28.10.2013 vybuchla v NHL prestupová bomba a Thomas Vanek prestúpil do tímu New York Islanders

Reprezentácia

Za rakúsku reprezentáciu hral na majstrovstvách sveta 2004, 2009 a 2013.
Zámok Saumur

Zámok Saumur leží vo francúzskom meste Saumur, v departemente Maine-et-Loire.
Pôvodná budova bola postavená v 10. storočí Thibaultom le Tricheur ako súčasť opevnenia proti normanským nájazdom na sútoku riek Loiry a Thouet. V roku 1026 prešla do rúk Fulka III., grófa z Anjou, ktorý ju odkázal svojim príbuzným z rodu Plantagenetovcov. v roku 1067 bola pevnosť zničená a hrad bol prestavaný Henrichom II. Anglickým na konci 12. storočia.
Na začiatku 13. storočia sa Saumur stal majetkom francúzskeho kráľa Filipa II. Augusta. Potom ešte niekoľkokrát zmenil majiteľa.
V roku 1621 tu boli zriadené kasárne a neskôr väzenie.
V prvej polovici 20. storočia mesto Saumur prevzalo hrad a začalo s jeho rekonštrukciou. Bolo tu zriadené múzeum dekoratívnych umení a konské múzeum i múzeum hračiek.
Château de Saumur bol v roku 1862 zapísaný do zoznamu Historických monumentov Francúzska.
Giorgio Napolitano

Politická činnosť

Do funkcie prezidenta republiky nastúpil 15. mája 2006 po Carlovi Ciampim.
V roku 2013 bol opätovne zvolený do druhého funkčného obdobia v úrade prezidenta rebubliky.
Badménil-aux-Bois

Poloha

Obec má rozlohu 9,14 km². Najvyšší bod je položený 367 m n. m. a najnižší bod 314 m n. m.

Obyvateľstvo

Počet obyvateľov obce je 133 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ladromos zo Sparty

Ladromos (starogr. Λάδρομος – Ladromos) bol olympijský víťaz v behu na jedno stadion v roku 552 pred Kr.
Ladromos zo Sparty si na 57. olympijských hrách v roku 552 vybojoval víťazstvo v behu na jedno stadion. Ladromovým olympijským viťazstvom sa Sparťanom skončilo dominatné postavenie v tejto disciplíne na viac ako 200 rokov. Beh na jedno stadion bol najstaršou (podľa tradície ho zaviedli v roku 776 pred Kr.) a aj hlavnou olympijskou disciplínou. Menom jeho víťaza sa označovala celá olympiáda.
Olympijské víťazstvo Ladroma je uvedené v zozname olympijských víťazov v diele Kronika (gr. Chronografia) od historika Eusebia z Kaisareie, ktorý vo vyhotovovaní tohto zoznamu čerpal z písomnosti Iulia Africana, autora diel, zachovaných prevažne len vo fragmentoch.
Sedmokráska obyčajná

Charakteristika

Sedmokráska obyčajná je nízka rastlina zriedka presahujúca 12 cm. Sýto zelené listy usporiadané v prízemnej ružici sú široko obvajcovité až obkopinaté, na okrajoch jemne zubaté alebo celokrajné. Bezlistý kvetný stvol je jednoúborový. Kvety sú obojpohlavné, majú kužeľovité lôžko, stred kvetu je žltý, okvetné lístky biele až naružovelé. Tvarom pripomínajú vyplazený jazyk. Plodom sedmokrásky obyčajnej je nažka. Táto kvetina kvitne od februára do novembra. Kvety vykazujú heliotopické vlastnosti podobne ako slnečnice a sú odolné voči mrazu až do -15°C.

Rozšírenie a stanovište

Bohato zastúpená je sedmokráska v celej Európe až po Kaukaz. Vyskytuje sa v trávnych spoločenstvách. Potrebuje dostatok slnečného žiarenia. Je závislá na Slnku a vyberá si len svetlom plne prestúpené miesta.

Možné použitie

Sedmokráska je liečivá. Pre zber sú určené kvetné úbory so stonkou do 2 cm. Tie obsahujú horčiny, sliz, silice, flavonoidy, triesloviny, triterpenové saponíny, organické kyseliny, minerálne látky, inulín a cukor. Tieto látky napomáhajú zvýšeniu látkovej premeny v pečeni. Doporučuje sa tiež pri chorobách žlčníka. Kvet sedmokrásky možno použiť vnútorne aj zvonka. Vnútorne sa používa napr. pri zápalových ochoreniach dýchacích ciest, kedy napomáha vykašliavaniu a pôsobí protizápalovo. K vonkajšiemu použitiu je vhodná ako prísada do kúpeľa alebo odvar na obklady. Využiteľná je predovšetkým na zle sa hojace rany a vredy. Kloktaním napomáha liečbe zápalu hrdla a ďasien.
Použiť ju možno aj v kuchyni, do jarných šalátov. Veľmi využívaný je aj bylinný odvar zo sedmokrások.
Poistenie nehnuteľnosti

Poistenie nehnuteľnosti je poistenie, ktoré finančne nahradí vzniknuté škody po zničení alebo narušení, buď osobou (napr. vlámanie) alebo inými udalosťami (napr. povodeň). Poistenie nehnuteľnosti je jeden z dvoch základných typov poistenia majetku. Druhý základný typ poistenia majetku je poistenie domácnosti, ktoré úzko súvisí s poistením nehnuteľnosti. Každý vlastník nehnuteľnosti má možnosť zabezpečiť si ochranu uzatvorením vhodného typu poistenia.

Poistný príspevok

Štandardne platí poistenec poistný príspevok raz za rok, ale môže sa dohodnúť na kratšom alebo dlhšom období poistenia. Výška príspevku závisí od rozsahu poistného krytia a typu poistenej nehnuteľnosti. Okrem týchto činiteľov môže na cenu t. j. výšku poistného vplývať aj spôsob uzatvorenia poistenia – poistenie na novú alebo časovú hodnotu, prípadne rôzne poskytnuté zľavy.
Doprava vo Vysokých Tatrách

Železnica

Na počiatku rozvoja dopravy vo Vysokých Tatrách bola výstavba Košicko-bohumínskej železnice, ktorá sa dobudovala do Popradu v roku 1871. Doprava na trati Žilina–Poprad bola začatá 8. decembra, na trati Poprad–Spišská Nová Ves 12. decembra.
V roku 1895 bola uvedená do prevádzky trať Studený Potok–Tatranská Lomnica. Od 27. júla 1896 je v prevádzke Železničná trať Štrbské Pleso – Štrba.
Sprístupnenie Tatier po železnici spôsobilo v 80. rokoch 19. storočia masívny rozvoj tatranských osád, keďže sú tu vhodné podmienky na budovanie klimatických kúpeľov. Od roku 1984 boli do Tatier z Viedne vypravované mimoriadne vlaky. S tým bola spojená aj potreba ďalšieho rozvoja dopravnej infraštruktúry.

Fiakre, omnibusy

Sprístupnením Popradu a osád Štrbské pleso a Tatranská Lomnica po železnici sa vyriešila doprava do regiónu, avšak „poslednú míľu“ – prepojenie samotných tatranských osád – naďalej zabezpečovali koňmi ťahané fiakre a omnibusy, ktorých kapacita nemohla postačovať rozvíjajúcemu sa turistickému ruchu.
Od 22. júna 1889 premávali omnibusy na trase Poprad–Starý Smokovec a Poprad–Kežmarok–Spišská Belá–Tatranská Kotlina. V roku 1900 bola založená spoločnosť pre cudzinecký a cestovný ruch „Idegenforgalmi és utazási vállalat“, ktorá zabezpečovala spojenia Tatranská Lomnica–Tatranská Kotlina, Poprad–Dobšinská ľadová jaskyňa, Tatranská Lomnica–Morské oko a Tatranská Lomnica–Červený Kláštor.
Laneuveville-devant-Nancy

Poloha

Obec má rozlohu 12,47 km². Najvyšší bod je položený 258 m n. m. a najnižší bod 195 m n. m.

Obyvateľstvo

Počet obyvateľov obce je 5 993 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Majstrovstvá Európy v hokeji na kolieskových korčuliach žien 2011

Kvalifikácia

Majstrovstvá Európy sú otvoreným turnajom, takže sa kvalifikácia neuskutočňuje. Môže sa ich zúčastniť akékoľvek európske družstvo.
HK Trnava

História

Hokej sa v Trnave hrá od roku 1923, klub vznikol v roku 1957. Viackrát postúpil do 1. slovenskej národnej hokejovej ligy. Od sezóny 1998/99 bol účastníkom 1. hokejovej ligy kde pôsobil dve sezóny. Viackrát bol premenovaný, istý čas pôsobil ako farma HC Slovan Bratislava. Opätovne sa vrátil do 1. hokejovej ligy v sezóne 2004/05 a pôsobí v nej dodnes.

Historicky prvý zápas

Historický priateľský zápas ŠK Trnava – 1.ČsŠK Bratislava sledovali diváci pozdĺž prírodného klziska Orolskej záhrady 30. decembra 1923. 
Pravidelné súťaže na Slovensku sa ešte dlho nehrávali. Prvý národný šampionát prišiel na rad v polovici februára 1930 pod banskobystrickým Urpínom. Od sezóny 1935 zaradili trnavských hokejistov do oficiálnej majstrovskej previerky. Mala kvalitné obsadenie. V rámci Západoslovenskej župy si mužstvo z malého Ríma meralo sily s tromi bratislavskými klubmi (Slávia, VŠ, ČsŠK), ale aj s Nitrou, Novým Mestom nad Váhom, Topoľčanmi a inými mestami.
Manuel I. (Portugalsko)

Pôvod

Narodil sa z manželstva portugalského infanta Ferdinanda s Beatrix Portugalskou. Jeho otec bol synom kráľa Eduarda I. a obaja rodičia vnúčatami Jána I., prvého portugalského kráľa z rodu Avis.
Pustoveský potok

Prameň

Pramení na styku Malých Karpát a Myjavskej pahorkatiny, na východnom svahu Malej Klenovej (402,3 m n. m.) v nadmorskej výške približne 295 m n. m.
Horst Schumann

Biografia

Horst Schumann sa narodil 1. mája 1906 v meste Halle v Prusku. Jeho otec Paul Schumann bol lekár. Roku 1906 Schumann vstúpil do NSDAP a roku 1932 sa pridal aj k SA. Svoju lekársku kariéru začal ako asistent lekára na chirurgickej klinike Univerzity v Halle.

Nacistický doktor

Od roku 1934 bol zamestnaný na Úrade verejného zdravia v Halle. V roku 1939 bol naverbovaný do nemeckých leteckých síl Luftwaffe ako lekár. V októbri 1939 sa pridal k nacistickému programu Aktion T4, ktorý sa zaoberal eutanáziou, a pri ktorom nacistickí lekári v rámci pokusov zabili stovky ľudí, ktorí trpeli nevyliečiteľnými chorobami. Roku 1940 sa Schumann stal riaditeľom Centra eutanázie v Grafenecku, kde boli mentálne postihnutí ľudia zabití jedovatým plynom v prvej plynovej komore. V lete 1940 bol prevelený do Centra eutanázie v Sonnensteine. Schumann patril tiež ku komisii nacistických lekárov, známej ako Action 14f13, ktorá umiestňovala chorľavých väzňoch z koncentračných táborov Auschwitz I, Buchenwald, Dachau, Flossenbürg, Mauthausen-Gusen a ďalších do centra eutanázie, kde na nich boli vykonávané sadistické a brutálne lekárske a iné experimenty.

Činnosť v Osvienčime

Koncom júla 1941 Schumann prišiel do koncentračného tábora Auschwitz I, pri poľskom meste Osvienčim. Pracoval v Bloku 30, v ženskej nemocnici, kde roku 1942 zostrojil röntgenovú stanicu. Tu boli ženy a muži nedobrovoľne sterilizovaní medzi dvoma röntgenovými prístrojmi, ktorých lúče boli namierené na ich pohlavné orgány. Mnoho väzňov umrelo po veľkom trápení alebo boli hneď zabití v plynovej komore. 
Niektoré ženy Schumann vyčlenil do Bloku 10, ktorý sa nachádzal v koncentračnom tábore Auschwitz I, a kde svoje experimenty prevádzal aj napr. Carl Clauberg.
Schumann tiež vykonával pokusy s týfusom. Väzňom koncentračného tábora vpichoval injekcie s krvou pacientov už infikovaných touto chorobou, a potom sa ich pokúšal vyliečiť. Osvienčim opustil v septembri 1944, vrátil sa do Sonnensteinu, kde pracoval vo vojenskej nemocnici až do skončenia vojny.

Roky po vojne a dolapenie

Počas bojov na Západnom fronte, kde pracoval ako vojenský lekár, ho zajala v januári 1945 americká armáda. Zo zajatia bol prepustený v októbri 1945. V apríli 1946 začal pracovať ako športový lekár v meste Gladbeck. Roku 1951 naňho NDR vydala zatykač. Podľa jeho vlastného prehlásenia slúžil ako lekár na lodi 3 roky, a keďže nemal nemecký pas, bol prijatý roku 1954 v Japonsku. Schumann neskôr ušiel, najprv do Egypta, neskôr do Sudánu, kde pracoval ako riaditeľ nemocnice. Potom ako ho spoznali bývalí väzni z Osvienčimu, bol roku 1962 nútený opustiť aj Sudán. Ušiel do Ghany, kde bol prijatý pod ochranu vtedajšieho vládcu Kwamea Nkrumaha.
Roku 1966 bol vydaný z Ghany do Západného Nemecka, kde bol roku 1970 postavený pred súd. Avšak v roku 1972 bol pre zdravotné problémy so srdcom prepustený na slobodu. Zomrel až o 11 rokov, 5. mája 1983.
Gâprée

Poloha

Obec má rozlohu 9,84 km². Najvyšší bod je položený 238 m n. m. a najnižší bod 184 m n. m.

Obyvateľstvo

Počet obyvateľov obce je 139 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Šódžo-ai a Juri

Šódžo-ai (jap.: 少女愛) a Juri (jap.: 百合) sú japonské výrazy označujúce lásku medzi dvoma ženami, prípadne aj sexuálnu príťažlivosť. Najčastejšie bývajú tieto termíny používané v súvislosti s rôznymi japonskými anime, mangami a hrami. Preto sa šódžo-ai a juri tiež považujú za druh alebo žáner mangy a anime.
Charakteristickým prvkom na rozlíšenie šódžo-ai od juri je teda romantizovaný, ale nie sexuálny vzťah medzi ženami. Šódžo-ai a Juri sú populárne hlavne v Japonsku, a to predovšetkým medzi chlapčenskou populáciou a medzi mužmi. V Spojených štátoch a v Európe sú hlavnou cieľovou skupinou muži vo veku 18 až 24 rokov a homosexuálne ženy.
Nabucco

Nabucco (skratka od Nabucodonosor) je talianska opera v štyroch dejstvách, ktorú skomponoval v roku 1841 Giuseppe Verdi na libreto od Temistocle Solera.
Libreto vychádza z biblického príbehu o zajatí Židov, napokon vypovedaných zo svojej vlasti babylonským kráľom Nabuccom. Tieto udalosti sú použité ako podklad pre romantickú zápletku a politické sprisahanie v opere.
Najznámejším číslom z opery je ária Va, pensiero, sull'ali dorate (Leť, myšlienka, na zlatých krídlach) „Zboru hebrejských otrokov“ z 3. dejstva opery. Dôkaz, že ária sa stala notoricky známou a slávnou už od začiatku dokladá fakt, že ju pri Verdiho pohrebe začal dav spontánne spievať.
Pod pôvodným názvom Nabucodonosor bola opera prvýkrát uvedená v Milánskej La Scale 9. marca 1842. Sopranistka Giuseppina Strepponi, spievajúca na premiére úlohu Abigaille, sa neskôr stala Verdiho manželkou.
Nabucco je opera, ktorú Verdi skomponoval takmer proti svojej vôli po dvoch predchádzajúcich neúspešných operách, ale ktorá mu napokon vybudovala povesť ako seriózneho skladateľa. Podľa neho "je to opera, s ktorou moja umelecká kariéra naozaj začala. A keď som pri jej tvorbe veľmi bojoval, je isté, že sa Nabucco narodil pod šťastnou hviezdou." 
Náročná sopránová úloha Abigail bola často spojená s (profesionálnym) pádom speváčky, ktorá ju spievala. Elena Souliotisová a Anita Cerquetti ju spievali nepripravené, pričom vysoká a ťažká textúra (tel. tessitura) im pravdepodobne poškodila hlasy. Maria Callasová spievala túto úlohu iba trikrát, na nahrávke sa zachovalo len jediné predstavenie z roku 1949.
Leontyne Price a Joan Sutherlandová spievať Abigail úplne odmietli.
V apríli 2013 Royal Opera House v Londýne uviedla predstavenie s Plácidom Domingom, ktoré bolo naživo prenášané a premietané v mnohých kinách po celom svete.
QRIO

QRIO je humanoidný robot spoločnosti SONY.
Je nasledovníkom robota s označením SDR-4x.
Dokáže kráčať po rôznych povrchoch a tancovať, ako prvý robot dokázal bežať a poskakovať. Pre dosiahnutie plynulosti pohybov a malých rozmerov bol vyvinutý špeciálny servomotor Intelligent Servo Actuator ISA. ISA systém disponuje aj senzormi, ktorých úlohou je zisťovať v akej pozícii sa nachádzajú jednotlivé kĺby a špeciálnym riadiacim procesorom.
Pri „statickom pohybe“ sa využíva na stabilizovanie robota umiestnenie jeho ťažiska tak, aby kolmica, ktorá ním prechádza smerom k zemi bola v rámci nohy na ktorej robot stojí, alebo medzi jeho nohami, s cieľom robota stabilizovať. Dynamická chôdza je sprevádzaná pohybmi, pri ktorých ťažisko robota nemusí byť nutne v tzv. zóne stability, pretože do úvahy sa berie dynamika pohybu a sily gravitácie sa vyrovnávajú s odstredivými silami pohybu. Hovorí sa o tzv. Zero Moment Point ZMP. QRIO podobne ako človek využíva „dynamický typ pohybu“.
Robot disponuje senzormi v chodidlách, ktoré mu umožňujú detegovať typ povrchu, pomocou tlaku, ktorým povrch na robota pôsobí. Vďaka tomu je schopný detegovať skokové zmeny výšky povrchu až do 1 cm alebo šikmú plochu až do 10 stupňov a prispôsobiť sa im.
QRIO dokáže rozoznať mechanický tlak, ktorý je naň vyvíjaný a urobí krok smerom v ktorom je naň tlačené s cieľom zachovať svoju stabilitu a predísť pádu. Dokáže sa prispôsobiť tlaku, ktorý prichádza spredu, zozadu, zľava a sprava. Ak vyhodnotí situáciu tak, že pád je nevyhnutný, prispôsobí sa situácii a v smere pádu natiahne ruky. Riadiaci systém uvoľní servomotory, aby lepšie absorbovali pád. Následne robot zistí svoju pozíciu, obráti sa tvárou hore a dokáže sám vstať.
QRIO disponuje dvomi kamerami a stereoskopickým videním. Je schopný rozoznávať tváre ľudí, pričom si ich pamätá. Analogicky je schopný rozoznať aj ľudské hlasy. V hlave má namontovaných sedem mikrofónov a vie nielen rozoznávať slová ale aj určovať smer, odkiaľ zvuk prichádza. Dokáže tiež odpovedať, jeho slovník obsahuje desiatky tisíc slovíčok. Je schopný dialógu a zapamätá si niektoré informácie o človeku s ktorým sa rozpráva.
Disponuje emóciami, ktoré je schopný navonok prejavovať.
Janville (Calvados)

Poloha

Obec má rozlohu 4,44 km². Najvyšší bod je položený 43 m n. m. a najnižší bod 2 m n. m.

Obyvateľstvo

Počet obyvateľov obce je 367 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE